कंपनी का दावा- सिंगल चार्ज पर 236km रेंज मिलेगी; ओला और एथर से रहेगा मुकाबला
Simple One will be officially launched on May 23. बेंगलुरु की इलेक्ट्रिक व्हीकल बनाने वाली स्टार्टअप कंपनी सिंपल एनर्जी अपने ई-स्कूटर सिंपल वन को 23 मई को लॉन्च करेगी।
बेंगलुरु की इलेक्ट्रिक व्हीकल बनाने वाली स्टार्टअप कंपनी सिंपल एनर्जी अपने ई-स्कूटर सिंपल वन को 23 मई को लॉन्च करेगी। कंपनी ने ई-स्कूटर को एक साल पहले अनवील किया था। तब दावा किया था कि एक बार के फुल चार्ज पर 236 km चलेगी।
लॉन्च की तारीख की अनाउंसमेंट पर बुधवार, 26 अप्रैल को सिंपल एनर्जी के फाउंडर और CEO सुहास राजकुमार ने कहा कि जब हमने सिंपल वन बनाने की शुरुआत की, तो हमारा उद्देश्य कस्टमर को एक ऐसा प्रोडक्ट अवेलेबल कराना था, जो उनके अनुसार हो।
सुहास ने कहा कि सिंपल वन के लॉन्च की ऑफिशियली कन्फर्मेशन के साथ यह भी घोषणा करना चाहेंगे कि हम ऑटोमोटिव इंडस्ट्री स्टैंडर्ड (AIS) 156 अमेंडमेंट 3 का अनुपालन करने वाले पहले OEM हैं, जो बेहतर बैटरी सेफ्टी प्रोवाइड करता है। सिंपल वन अब काफी फास्ट है, साथ ही इसमें अब काफी सुधार हुआ है। हमें विश्वास है कि हमारा प्रोडक्ट लोगों के भरोसे पर खरा उतरेगा।
दो साल पहले अनवील की थी स्कूटर
सिंपल एनर्जी ने ई-स्कूटर को पहली बार अनवील किया था। तब ई-स्कूटर के स्टैंडर्ड वैरिएंट की कीमत 1.10 लाख रुपए और एक्स्ट्रा रेंज वैरिएंट की कीमत 1.45 लाख रुपए रखी थी। कंपनी ने स्कूटर की बुकिंग 1947 रुपए से की है। मीडिया रिपोर्ट्स की मानें तो कंपनी अब इसके प्राइस को बढ़ा सकती है।
इसके बाद सप्लाई चेन में बाधा और स्कूटर में कई बार हुए बदलावों के कारण कंपनी ने पहले भी कई बार लॉन्च और डिलीवरी को आगे बढ़ाया था। कंपनी दावा किया है कि One इलेक्ट्रिक स्कूटर में सभी सेफ्टी नॉर्म्स फॉलो करने वाला बैटरी पैक शामिल है और यह सेगमेंट में सबसे सुरक्षित बैटरी वाला एकमात्र स्कूटर है।
स्वैपेबल बैटरी पैक ऑप्शन से मिलेगी 300km की रेंज
ई-स्कूटर में 4.8 kWh लिथियम-आयन बैटरी पैक दिया गया है। कंपनी का दावा है कि ये ई-स्कूटर फुल चार्ज पर 236 km की रेंज देगा। इसमें स्वैपेबल बैटरी पैक ऑप्शन भी मिलेगा, जो रेंज को 300km तक बढ़ा देता है। बैटरी पैक को 8.5 kW इलेक्ट्रिक मोटर के साथ जोड़ा गया है जो 11 bhp की पावर और 72 Nm का टार्क पैदा करता है।
LED हेडलैंप और 7 इंच का टच स्क्रीन इंस्ट्रूमेंट क्लस्टर 
ई-स्कूटर में टेल मैप्स के साथ LED हेडलैंप, 4जी कनेक्टिविटी के साथ 7 इंच का टच स्क्रीन इंस्ट्रूमेंट क्लस्टर, म्यूजिक और कॉल के लिए ब्लूटूथ कनेक्टिविटी, ऑनबोर्ड नेविगेशन सिस्टम, अलग-अलग ड्राइविंग मोड और बहुत कुछ है। स्कूटर एज्योर ब्लू, ब्रेजेन ब्लैक, ग्रेस व्हाइट और नम्मा रेड कलर ऑप्शन के साथ मिलेगा।